ჯონ დოლმაიანი

**ჯონ დოლმაიანი** (; დ. 15 ივლისი, 1973 წელი, ბეირუთი, ლიბანი) — სომეხი-ამერიკელი დრამერი და კომპოზიტორი. ის იყო ჯგუფების System of a Down და Scars on Broadway დრამერი. დოლმაიანი შეყვანილია Loudwire-ის ,,ყველა დროის ტოპ 200 მძიმე როკ + მეტალის დრამერის" სიაში.

## ადრეული წლები 
 წელს]]
ჯონ დოლმაიანი დაიბადა ბეირუთში, ლიბანი, სომეხი მშობლების ოჯახში. ლიბანის სამოქალაქო ომის დროს, მისი ოჯახი გადავიდა კალიფორნიაში. 

ჯონ დოლმაიანი დრამით პირველად ორი წლის ასაკში დაინტერესდა. მან დრამზე დაკვრა ჩანაწერებით ისწავლა და დღეში საათობით ვარჯიშობდა. დოლმაიანი არის The Who-ის ფანი და ამ ჯგუფის დრამერი, ქეით მუნი წარმოადგენს მისი ინსპირაციის წყაროს. სხვა დრამერები, რომლებმაც მასზე დიდი გავლენა მოახდინეს იყვნენ: ლედ ზეპელინის ჯონ ბონემი, სტიუარტ კოპელენდი და ნილ პიარტსი.

## ჯგუფი System of a Down 
ჯონ დოლმაიანი შეუერთდა System of a Down-ს 1997 წელს მას შემდეგ, რაც მათმა დრამერმა, ონტრონიკ "ენდი" ხაჩატურიანმა ჯგუფი დატოვა ხელის დაზიანების გამო. დოლმაიანმა ჩაწერა ხუთი ალბომი ჯგუფთან ერთად. ესენია: System of a Down: System of a Down (1998), Toxicity (2001), Steal This Album! (2002), Mezmerize (2005) და Hypnotize (2005). 

დოლმაიანი დასახელდა 2006 წელს *DRUM! Magazine-*ის მიერ წლის დრამერად და იყო ჟურნალის მარტის გამოცემაში.

## ჯგუფი Scars on Broadway 
მას შემდეგ, რაც System of a Down 2006-ში დროებით დაიშალა, დოლმაიანი დარონ მალაქიანთან ერთად (System of a Down– ის გიტარისტი/ვოკალისტი) ჩამოაყალიბა ახალი ჯგუფი სახელწოდებით Scars on Broadway. მათ დაწერეს მათი სადებიუტო ალბომი 2007 და 2008 წლებში. ალბომი გამოვიდა 2008 წლის ზაფხულში, თუმცა ალბომის ტური მოულოდნელად გაუქმდა 2008 წლის ოქტომბერში.

2010 წლის 29 ივლისს Scars on Broadway-მ გამოუშვა ახალი ჩანაწერი, სახელწოდებით "Fucking". 

2018 წელს მოხდა ჯგუფის რეფორმირება, თუმცა ამ დროისთვის დოლმაიანი ჯგუფში აღარ იმყოფებოდა.

## სხვა პროექტები 
დოლმაიანმა დაუკრა Killing Joke–ის 2003 წლის ამავე სახელწოდების ალბომში (თუმცა, დოლმაიანის მიერ შესრულებული ტრეკი ალბომში ვერ მოხვდა), ასევე Scum of the Earth-ის 2004 წლის სადებიუტო ალბომში, *Blah...Blah...Blah...Love Songs for the New Millennium*. მან ასევე დაუკრა დრამი „Axis of Justice“-ის საკონცერტო ტურნეზე.

2009 წლის ივნისში დოლმაიანმა შექმნა ახალი როკ-ჯგუფი სახელწოდებით Indicator ტომ კაპოზელასთან, რაიან ჰუბერთან და რაიან მერფისთან ერთად. ჯგუფმა დაწერა 10-12 სიმღერა, თუმცა ოფიციალურად ისინი არ გამოსულა (აკუსტიკური დემოების გარდა).

## პირადი ცხოვრება 
ჯონ დოლმაიანი დაქორწინებულია დიანა დოლმაიანზე, რომელიც არის სერჟ ტანკიანის ცოლის, ანჟელას და.

დოლმაიანი პოლიტიკურად საკმაოდ აქტიურია და სოციალური მედიის საშუალებით ღიად უჭერს მხარს დონალდ ტრამპის პრეზიდენტობას. დოლმაიანი ფლობს კომიქსების მაღაზიას (Torpedo Comics) ლას-ვეგასსა და ნევადაში.

## დისკოგრაფია 
;System of a Down
**System of a Down* (1998)
**Toxicity* (2001)
**Steal This Album!* (2002)
**Mezmerize* (2005)
**Hypnotize* (2005)

;Serj Tankian
**Elect the Dead* (2007)

;Scars on Broadway
**Scars on Broadway* (2008)

;Axis of Justice
**Concert Series Volume 1* (2004)

;Scum of the Earth
**Blah...Blah...Blah...Love Songs for the New Millennium* (Guest Drums) (2004)

;These Grey Men
**These Grey Men* (2020)

## რესურსები ინტერნეტში 
* ოფიციალური საიტი

## სქოლიო 
კატეგორია:სომეხი მუსიკოსები
კატეგორია:დაბადებული 1973
კატეგორია:დაბადებული 15 ივლისი
კატეგორია:ცოცხალი ადამიანები
კატეგორია:ბეირუთში დაბადებულები